Publication: Magyar Közlöny
Issue: MK-2002-73 (Year: 2002, Number: 73)
Era: 1990-2004
Section: 96/2000. (XII. 11.) OGY határozatban foglaltak ismerete.
Paragraph Index: 54

5. A szakmai vizsga értékelése — Az írásbeli vizsga feladatlapot központi javítókulcs és útmutató szerint, ötfokozatú skálán, érdemjeggyel kell értékelni. — A szóbeli vizsga két kérdést tartalmazó tételére — a szakmai vizsgabizottság elõtt — adott választ ötfokozatú skálán, érdemjeggyel kell értékelni. — A szakmai gyakorlati vizsga érdemjegye megegyezik a IV. félévben teljesített 100 órás terepgyakorlat érdemjegyével. A vizsgarészeket (gyakorlati vizsga, elméleti vizsga) külön érdemjeggyel kell értékelni. A szakmai elméleti vizsga osztályzatát az írásbeli és a szóbeli vizsgarészek érdemjegyeinek számtani átlaga adja. Eredményes vizsgát tett az a jelölt, aki minden vizsgarész követelményét teljesítette. Sikertelen a szakmai vizsga, ha a vizsgázó a megelõzõ vizsgafeladatból (záródolgozat), továbbá a gyakorlati, a szóbeli vagy az írásbeli vizsgarész bármelyikébõl elégtelen érdemjegyet kapott. Javítóvizsgát abból a vizsgarészbõl vagy tantárgyból kell tenni, amelybõl a vizsgázó tudását elégtelenre minõsítették. A sikertelen szakmai vizsga a vizsga befejezését követõ 30 napon túl, de legfeljebb két éven belül megismételhetõ. V. Egyéb tudnivalók

Source: https://magyarkozlony.hu/hivatalos-lapok/b5b7ea9971d6b5a01d467e05650ec2696a4cdd4f/dokumentumok/65fb3d2e76e0757b01f395abfe29a4e7e65f7e74/letoltes